

KĖDAINIŲ RAJONO SAVIVALDYBĖS TARYBA

SPRENDIMAS
DĖL ILGALAIKĖS PASKOLOS ĖMIMO

2023 m. sausio 27 d. Nr. TS-2
Kėdainiai

[bookmark: _Hlk64028885]Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ patvirtintų Savivaldybių skolinimosi taisyklių 4 punktu ir atsižvelgdama į Kėdainių rajono savivaldybės kontrolės ir audito tarnybos 2023 m. sausio 13 d. išvadą Nr.K5-3 „Dėl ilgalaikės paskolos ėmimo galimybės“, Kėdainių rajono savivaldybės taryba   n u s p r e n d ž i a:
1. Imti 3 840 700 Eur tris milijonus aštuonis šimtus keturiasdešimt tūkstančių septynis šimtus eurų)  ilgalaikę banko paskolą:
[bookmark: _Hlk94086574][bookmark: _Hlk124344779]1.1. 1 836 700 Eur (vieną milijoną aštuonis šimtus trisdešimt šešis tūkstančius septynis šimtus eurų)  ankstesniems skoliniams įsipareigojimams vykdyti;
1.2. 1 046 000 Eur (vieną milijoną keturiasdešimt šešis tūkstančius eurų) infrastruktūros objektų investicijoms; 
[bookmark: _Hlk94086682]1.3. 958 000 Eur (devynis šimtus penkiasdešimt aštuonis tūkstančius eurų) didinti Kėdainių lopšelio-darželio „Varpelis“ (Pavasario g. 8, Kėdainiai) ir Kėdainių lopšelio-darželio „Vyturėlis“ (Josvainių g. 53, Kėdainiai) pastatų energinį efektyvumą.
2. Įgalioti Kėdainių rajono savivaldybės administracijos direktorių pasirašyti banko paskolos sutartį.
	Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



[bookmark: _GoBack]Savivaldybės meras						Valentinas Tamulis

